title: Europa-Parlamentets og Rådets afgørelse nr. 1351/2008/EF af 16. december 2008 om etablering af et flerårigt fællesskabsprogram til beskyttelse af børn, der bruger internet og andre kommunikationsteknologier (EØS-relevant tekst)

text:
               24.12.2008

               DA

               Den Europæiske Unions Tidende

               L 348/118

      EUROPA-PARLAMENTETS OG RÅDETS AFGØRELSE Nr. 1351/2008/EF
   af 16. december 2008
   om etablering af et flerårigt fællesskabsprogram til beskyttelse af børn, der bruger internet og andre kommunikationsteknologier
   (EØS-relevant tekst)
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 153,
   under henvisning til forslag fra Kommissionen,
   under henvisning til udtalelse fra Det Europæiske Økonomiske og Sociale Udvalg (1),
   efter høring af Regionsudvalget,
   efter proceduren i traktatens artikel 251 (2), og
   ud fra følgende betragtninger:

               (1)

               Brugen af internettet og andre kommunikationsteknologier som mobiltelefoner vokser stadig støt i den Europæiske Union og giver alle borgere uanede muligheder for deltagelse i samfundets processer, interaktivitet og kreativitet m.v. Risici for børn og misbrug af disse teknologier er imidlertid fortsat et problem, og den teknologiske udvikling og ændringer i adfærdsmønstrene i samfundet betyder, at der bliver ved med at dukke nye risici og nye former for misbrug op. Der bør vedtages foranstaltninger på EU-plan for at beskytte børns fysiske, mentale og moralske integritet, som kan lide skade ved adgang til upassende indhold. For at tilskynde til, at borgerne udnytter de muligheder og nyder godt af de fordele, som internettet og andre kommunikationsteknologier byder på, er foranstaltninger, der fremmer en sikrere brug af disse teknologier, ligeledes nødvendige.

               (2)

               Kommissionens meddelelse »i2010 — Et europæisk informationssamfund som middel til vækst og beskæftigelse« (KOM(2005)0229), der er en udbygning af Lissabonstrategien, søger at sikre, at der er sammenhæng mellem Kommissionens politikker for henholdsvis informationssamfundet og medier og derved styrke informations- og kommunikationsteknologiernes vigtige bidrag til medlemsstaternes økonomier. Et af målene for meddelelsen er at skabe et europæisk samarbejdsområde for information, hvor der tilbydes sikre bredbåndsforbindelser til overkommelige priser og et rigt og varieret udbud af indhold og digitale tjenester.

               (3)

               Fællesskabets lovgrundlag for at tage de udfordringer op, der er forbundet med digitalt indhold i informationssamfundet, omfatter bestemmelser om beskyttelse af mindreårige (3), beskyttelse af privatlivets fred (4) og formidleransvar for tjenesteydere (5). Rådets rammeafgørelse 2004/68/RIA af 22. december 2003 om bekæmpelse af seksuel udnyttelse af børn og børnepornografi (6) fastsætter minimumskrav til medlemsstaterne, hvad angår definition af overtrædelser og straffe. Europa-Parlamentets og Rådets henstilling 2006/952/EF af 20. december 2006 om beskyttelse af mindreårige og den menneskelige værdighed og om retten til genmæle i forbindelse med konkurrenceevnen hos den europæiske industri for audiovisuelle tjenester og online-informationstjenester (7) bygger på Rådets henstilling 98/560/EF af 24. september 1998 om udvikling af den europæiske industris konkurrenceevne inden for audiovisuelle tjenester og informationstjenester gennem fremme af nationale rammer, der tager sigte på at opnå en sammenlignelig og effektiv beskyttelse af mindreårige og den menneskelige værdighed (8) ved at fastsætte retningslinjer for udvikling af selvregulering på nationalt plan og udvide anvendelsesområdet til at omfatte mediekendskab, samarbejde og udveksling af erfaringer og bedste praksis mellem myndigheder, selv- og samreguleringsorganer samt tiltag med henblik på at bekæmpe diskrimination i alle medier.

               (4)

               Der vil være et vedvarende behov for tiltag over for indhold, der kan være skadeligt for børn, navnlig pornografisk materiale, og ulovligt indhold, navnlig vedrørende misbrug af børn. Dette gælder også børn, der bliver ofre for skadevoldende og ulovlig adfærd, som medfører fysisk og psykisk skade, og børn, der lokkes til at efterligne en sådan adfærd til skade for sig selv og andre. Der bør gøres en særlig indsats for at finde løsninger, som hindrer, at en voksen søger kontakt med børn via informations- og kommunikationsteknologi med henblik på at begå seksuelt misbrug eller andre sædelighedsforbrydelser. Samtidig bør man være særlig opmærksom på peer-support systemet.

               (5)

               Indgrebene bør også tage sigte på at forhindre, at børn bliver ofre for trusler, chikane og ydmygelser via internettet og/eller interaktive digitale teknologier, herunder mobiltelefoner.

               (6)

               I kraft af Europa-Parlamentets og Rådets beslutning nr. 276/1999/EF af 25. januar 1999 om vedtagelse af en flerårig EF-handlingsplan til fremme af en mere sikker brug af internettet og nye onlineteknologier gennem bekæmpelse af ulovligt og skadeligt indhold, navnlig med henblik på beskyttelse af børn og mindreårige (9) (handlingsplanen for et mere sikkert internet, 1998-2004) og Europa-Parlamentets og Rådets afgørelse nr. 854/2005/EF af 11. maj 2005 om et flerårigt fællesskabsprogram til fremme af en sikrere brug af internettet og nye onlineteknologier (10) (»Safer Internet plus«, 2005-2008) har Fællesskabet ydet støtte, der har sat gang i et bredt udvalg af initiativer og skabt »europæisk merværdi«, således som det fremgår af de evalueringer af programmerne, der er forelagt for Europa-Parlamentet, Rådet og Regionsudvalget (KOM(2001)0690, KOM(2003)0653 og KOM(2006)0663).

               (7)

               Ud over resultaterne af evalueringen af de tidligere programmer har en række Eurobarometerundersøgelser og en offentlig høring gjort det klart, at det er nødvendigt at fortsætte med at støtte aktiviteter vedrørende rapportering af ulovligt indhold og føre oplysningskampagner i medlemsstaterne.

               (8)

               Det program, der fastlægges ved denne afgørelse, bør bl.a. tage sigte på udarbejdelse af uddannelsespakker til forældre, omsorgspersoner, lærere og pædagoger.

               (9)

               Den teknologiske udvikling, nye måder at bruge internettet og andre kommunikationsteknologier på blandt både voksne og børn samt ændringer i adfærdsmønstrene i samfundet medfører, at der opstår nye risici for børn. Videngrundlaget for udformning af effektive tiltag må styrkes, så vi får en bedre indsigt i disse forandringer. Diverse foranstaltninger og aktioner bør kombineres i en flersidet strategi, hvor de forskellige aspekter supplerer hinanden; heri bør blandt andet indgå gennemførelse af foranstaltninger til fremme af sikker og ansvarlig brug af internettet, videreudvikling af støtteteknologier, fremme af bedste praksis for adfærdskodekser, der rummer generelt accepterede adfærdsregler, og samarbejde med branchen om de aftalte fælles mål for disse kodekser.

               (10)

               Programmet bør endvidere støtte foranstaltninger til fremme af positivt indhold for børn.

               (11)

               Medielandskabet, der er under stadig forandring som følge af nye teknologier og medieinnovation, gør det nødvendigt at lære børn samt forældre, omsorgspersoner, lærere og pædagoger at anvende onlineinformationstjenester sikkert og effektivt.

               (12)

               Der bør sættes ind for at beskytte børn gennem udviklingen af f.eks. effektive alderskontrolsystemer og frivillige certificeringsmærker.

               (13)

               I betragtning af problemets verdensomspændende karakter spiller internationalt samarbejde en afgørende rolle. Ulovligt indhold kan være fremstillet i ét land og lagret på en computer i et andet, men være tilgængeligt og muligt at downloade overalt i verden. Det internationale samarbejde, der er blevet stimuleret gennem Fællesskabets netværksstrukturer, bør styrkes yderligere, så børn beskyttes bedre mod grænseoverskridende risici, der involverer tredjelande. Udveksling af bedste praksis mellem europæiske organisationer og organisationer i andre dele af verden kunne være til fordel for alle parter.

               (14)

               Alle medlemsstaterne har ratificeret FN’s konvention af 20. november 1989 om barnets rettigheder, hvorefter de deltagende stater skal tage alle passende nationale, bilaterale og multilaterale forholdsregler for at forhindre enhver form for udnyttelse af børn og træffe alle de lovgivningsmæssige, administrative og andre foranstaltninger, der er nødvendige for beskytte de ved denne konvention anerkendte rettigheder, om nødvendigt gennem internationalt samarbejde.

               (15)

               De foranstaltninger, som Kommissionen bemyndiges til at træffe i henhold til de gennemførelsesbeføjelser, den tillægges ved denne afgørelse, er primært forvaltningsforanstaltninger vedrørende gennemførelse af programmer med store budgetmæssige konsekvenser, jf. artikel 2, litra a), i Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen (11). Disse foranstaltninger bør derfor vedtages i overensstemmelse med forvaltningsproceduren i artikel 4 i nævnte afgørelse.

               (16)

               Kommissionen bør sikre, at indsatsen supplerer og indgår i et samspil med relevante fællesskabsinitiativer og -programmer.

               (17)

               Denne afgørelse fastlægger en finansieringsramme for gennemførelsen af programmet, der udgør det primære referencegrundlag for budgetmyndigheden under den årlige budgetprocedure som omhandlet i punkt 37 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (12).

               (18)

               Målene for denne afgørelse kan ikke i tilstrækkelig grad opfyldes af medlemsstaterne som følge af spørgsmålenes grænseoverskridende karakter og kan derfor på grund af aktionernes europæiske rækkevidde og virkninger bedre nås på fællesskabsplan; Fællesskabet kan derfor træffe foranstaltninger i overensstemmelse med subsidiaritetsprincippet, jf. traktatens artikel 5. I overensstemmelse med proportionalitetsprincippet, jf. nævnte artikel, går denne afgørelse ikke ud over, hvad der er nødvendigt for at nå disse mål.

               (19)

               Denne afgørelse respekterer de grundlæggende rettigheder og følger de principper, der afspejles i Den Europæiske Unions charter om grundlæggende rettigheder, særlig artikel 3, stk. 1, og artikel 7, 8 og 24 —

         TRUFFET FØLGENDE AFGØRELSE:
   Artikel 1
   Programmets formål
   1.   Denne afgørelse etablerer et fællesskabsprogram, der har til formål at fremme en sikrere brug af internettet og andre kommunikationsteknologier, navnlig for børn, samt at bekæmpe ulovligt indhold og skadevoldende onlineadfærd.
   Programmet benævnes »programmet for et sikrere internet« (i det følgende benævnt »programmet«).
   2.   De følgende aktionslinjer skal gennemføres:

               a)

               oplysning og bevidstgørelse af offentligheden

               b)

               bekæmpelse af ulovligt indhold og skadevoldende onlineadfærd

               c)

               sikrere forhold i onlineverdenen

               d)

               opbygning af en videnbase.

         De aktiviteter, der gennemføres under disse aktionslinjer, er anført i bilag I.
   Programmet gennemføres i overensstemmelse med bilag III.
   3.   I denne afgørelse forstås ved »børn« personer under 18 år, medmindre de i henhold til deres nationale lovgivning under visse betingelser har fuld rets- og handleevne, inden de når denne alder.
   Artikel 2
   Deltagelse
   1.   Programmet er åbent for deltagelse af juridiske personer, der er etableret i:

               a)

               medlemsstaterne

               b)

               EFTA-lande, der er medlem af det europæiske økonomiske samarbejdsområde (EØS), i overensstemmelse med betingelserne fastlagt i EØS-aftalen

               c)

               tiltrædelseslande og kandidatlande, der er omfattet af en førtiltrædelsesstrategi, i overensstemmelse med de generelle principper og betingelser for disse landes deltagelse i fællesskabsprogrammer, som er fastsat i de respektive rammeaftaler og associeringsrådsafgørelser

               d)

               landene i det vestlige Balkan og lande, der er omfattet af den europæiske naboskabspolitik, i overensstemmelse med de bestemmelser, der fastlægges med disse lande, når der er indgået rammeaftaler om deres deltagelse i fællesskabsprogrammer

               e)

               et tredjeland, som er part i en international aftale med Fællesskabet, på hvis betingelser eller på grundlag af hvilken landet yder et økonomisk bidrag til programmet.

         2.   Programmet er endvidere åbent for deltagelse af internationale organisationer og juridiske personer, der er etableret i tredjelande ud over dem, der er nævnt i litra b) til e) i stk. 1, på de vilkår, der er fastsat i bilag III.
   Artikel 3
   Kommissionens ansvarsområder
   1.   Kommissionen er ansvarlig for gennemførelsen af programmet.
   2.   Kommissionen udarbejder årlige arbejdsprogrammer på grundlag af denne afgørelse.
   3.   Ved gennemførelsen af programmet sikrer Kommissionen i tæt samarbejde med medlemsstaterne, at det generelt er i overensstemmelse med og komplementerer andre relevante fællesskabspolitikker, -programmer og -aktioner.
   4.   Kommissionen handler efter proceduren i artikel 4, stk. 2, i forbindelse med:

               a)

               vedtagelse og ændring af de årlige arbejdsprogrammer, herunder fastlæggelse af de vigtigste indsatsområder for det internationale samarbejde

               b)

               vurdering af de projekter, der er foreslået efter indkaldelse af forslag til fælleskabsfinansiering, når det anslåede fællesskabsbidrag er på 500 000 EUR eller derover

               c)

               gennemførelsesforanstaltninger til evaluering af programmet.

         5.   Kommissionen underretter det udvalg, der er omhandlet i artikel 4, om hvordan gennemførelsen af programmet forløber. Navnlig underretter Kommissionen straks dette udvalg om alle udvælgelsesafgørelser truffet i sager, der ikke er omfattet af anvendelsesområdet for stk. 4 i nærværende artikel.
   Artikel 4
   Udvalgsprocedure
   1.   Kommissionen bistås af et udvalg.
   2.   Når der henvises til dette stykke, anvendes artikel 4 og 7 i afgørelse 1999/468/EF, jf. dennes artikel 8.
   Perioden i artikel 4, stk. 3, i afgørelse 1999/468/EF fastsættes til tre måneder.
   Artikel 5
   Overvågning og evaluering
   1.   For at sikre, at fællesskabsstøtten anvendes effektivt, sørger Kommissionen for, at aktioner i medfør af denne afgørelse underkastes forudgående godkendelse, opfølgning og efterfølgende evaluering.
   2.   Kommissionen fører tilsyn med gennemførelsen af projekter under programmet.
   3.   Kommissionen evaluerer, hvordan projekterne er gennemført, og hvilke virkninger deres gennemførelse har haft, for at kunne fastslå, om de oprindeligt fastsatte mål er nået.
   4.   Kommissionen forelægger senest 24. juni 2011 en rapport om gennemførelsen af aktionslinjerne i artikel 1, stk. 2, for Europa-Parlamentet, Rådet, Det Europæiske Økonomiske og Sociale Udvalg og Regionsudvalget.
   5.   Kommissionen forelægger en endelig evalueringsrapport ved programmets afslutning.
   Artikel 6
   Finansielle bestemmelser
   1.   Programmet løber over en periode på fem år fra den 1. januar 2009.
   2.   Finansieringsrammen for gennemførelsen af programmet fastsættes for perioden fra den 1. januar 2009 til den 31. december 2013 til 55 000 000 EUR.
   3.   De årlige bevillinger for perioden 2009 til 2013 godkendes af budgetmyndigheden inden for den finansielle ramme.
   4.   En vejledende fordeling af udgifterne er anført i bilag II.
   Artikel 7
   Ikrafttræden
   Denne afgørelse træder i kraft på dagen for offentliggørelsen i Den Europæiske Unions Tidende.

      Udfærdiget i Strasbourg, 16. december 2008

            På Europa-Parlamentets vegne

         H.-G. PÖTTERING

            Formand

            På Rådets vegne

         B. LE MAIRE

            Formand

      (1)  EUT C 224 af 30.8.2008, s. 61.

      (2)  Europa-Parlamentets udtalelse af 22.10.2008 (endnu ikke offentliggjort i EUT) og Rådets afgørelse af 9.12.2008.

      (3)  Europa-Parlamentets og Rådets direktiv 2007/65/EF om ændring af Rådets direktiv 89/552/EØF om samordning af visse love og administrative bestemmelser i medlemsstaterne vedrørende udøvelse af tv-spredningsvirksomhed (EUT L 332 af 18.12.2007, s. 27).

      (4)  Europa-Parlamentets og Rådets direktiv 2002/58/EF af 12. juli 2002 om behandling af personoplysninger og beskyttelse af privatlivets fred i den elektroniske kommunikationssektor (Direktiv om databeskyttelse inden for elektronisk kommunikation) (EFT L 201 af 31.7.2002, s. 37).

      (5)  Europa-Parlamentets og Rådets direktiv 2000/31/EF af 8. juni 2000 om visse retlige aspekter af informationssamfundstjenester, navnlig elektronisk handel, i det indre marked (Direktivet om elektronisk handel) (EFT L 178 af 17.7.2000, s. 1).

      (6)  EUT L 13 af 20.1.2004, s. 44.

      (7)  EUT L 378 af 27.12.2006, s. 72.

      (8)  EFT L 270 af 7.10.1998, s. 48.

      (9)  EFT L 33 af 6.2.1999, s. 1.

      (10)  EUT L 149 af 11.6.2005, s. 1.

      (11)  EFT L 184 af 17.7.1999, s. 23.

      (12)  EUT C 139 af 14.6.2006, s. 1.

      BILAG I
      AKTIONSLINJER
      Indledning
      Formålet med programmet er at fremme en sikrere brug af internettet og andre kommunikationsteknologier (»onlineteknologier«), at uddanne brugere, navnlig børn, forældre, omsorgspersoner, lærere og pædagoger, i denne henseende og at bekæmpe ulovligt indhold og skadevoldende adfærd på nettet.
      For at nå dette mål vil programmet især lægge vægt på praktisk hjælp til slutbrugerne, navnlig børn, forældre, omsorgspersoner lærere og pædagoger, ved at tilskynde til partnerskaber med deltagelse af flere berørte parter.
      Det overordnede mål for programmet er at gøre det sikrere at bruge onlineteknologier, navnlig for børn, styrke udviklingen af en sikker onlineverden, reducere mængden af ulovligt indhold, der formidles på nettet, bekæmpe potentielt skadevoldende adfærd på nettet (herunder psykologisk manipulation af børn med henblik på seksuelt misbrug og »grooming«, dvs. hvor en voksen indleder et venskab med et barn med henblik på seksuelt misbrug, elektronisk chikane og elektroniske filer, der viser fysisk og/eller psykisk aggression), sikre, at brugerne er klar over, hvilke risici der er på nettet, og hvilke forholdsregler de bør træffe, samt udvikle pædagogiske værktøjer på basis af god praksis.
      Hvor indhold og tjenester er tilgængelige og kan benyttes både med og uden netforbindelse, sådan som det for eksempel gælder videospil, kan programmet behandle begge typer adgang og brug for at sikre en sammenhængende risikostrategi.
      Programmet gennemføres ved hjælp af fire overordnede aktionslinjer:
      1)   Oplysning og bevidstgørelse af offentligheden
      Målet for denne aktionslinje er at gøre borgerne, især børn, forældre, omsorgspersoner, lærere og pædagoger, mere bevidste om de muligheder og risici, der er forbundet med at bruge onlineteknologi, og om hvordan man tager vare på sikkerheden i onlineverdenen. Der vil også blive gennemført undersøgelser af de muligheder og risici, der er forbundet med tjenesters anvendelse af nye distributionsplatforme, f.eks. audiovisuelle tjenesters anvendelse af mobiltelefonnetværk. Om nødvendigt vil der blive stillet informationspakker til rådighed i flersprogede udgaver. De vigtigste planlagte aktioner er:

                  1.

                  Tiltag for at bevidstgøre offentligheden og oplyse om sikrere brug af onlineteknologier.
                  Aktiviteter skal skabe øget opmærksomhed om problemerne gennem en koordineret indsats i hele den Europæiske Union for at formidle et positivt budskab om mulighederne for en bredere og mere intensiv anvendelse af informations- og kommunikationsteknologier og samtidig give dækkende oplysninger om risici og om, hvordan disse kan gribes an. Der vil blive tilskyndet til aktiviteter, der vil sætte børn i stand til at bruge onlineteknologier på en ansvarlig måde, især gennem mediekendskab eller medieuddannelsesprogrammer. Der vil blive lagt vægt på omkostningseffektive midler til at formidle oplysning til et stort antal brugere, f.eks. gennem samarbejde med massemedier, gennem onlinedistribution af brugergenereret indhold og gennem uddannelsessystemet. Metoderne til distribution og præsentation af budskaberne vil blive tilpasset de forskellige målgrupper (børn i forskellige aldersgrupper og deres forældre, omsorgspersoner, lærere og pædagoger).

                  2.

                  Oprettelse af kontaktpunkter, hvor forældre og børn kan få svar på spørgsmål om, hvordan de tager vare på sikkerheden på nettet, herunder råd om, hvordan de skal gribe såvel grooming som »cybermobning« an.
                  Aktiviteterne skal have til formål at sætte brugerne i stand til at træffe velinformerede og ansvarlige valg ved at forsyne dem med relevante oplysninger og råd om, hvilke forholdsregler de bør træffe af hensyn til sikkerheden på nettet.

                  3.

                  Effektive og omkostningseffektive metoder og redskaber til oplysning og bevidstgørelse.
                  Aktiviteterne vil gå ud på at forbedre relevante metoder og redskaber til oplysning og bevidstgørelse, så de bliver mere effektive og omkostningseffektive på lang sigt.

                  4.

                  Udveksling af bedste praksis og samarbejde på EU plan.
                  Der vil blive iværksat tiltag for at sikre et effektivt samarbejde på tværs af grænserne i EU samt en effektiv udveksling af bedste praksis, redskaber, metoder, erfaringer og oplysninger.

                  5.

                  Udveksling af bedste praksis og samarbejde på internationalt plan.
                  Aktiviteterne skal styrke samarbejdet samt udvekslingen af bedste praksis, redskaber, metoder, erfaringer og oplysninger på internationalt plan med det formål at tilskynde til fælles fremgangsmåder og arbejdsmetoder og øge virkningen, omkostningseffektiviteten og rækkevidden af internationale initiativer.

            2)   Bekæmpelse af ulovligt indhold og skadevoldende onlineadfærd
      Denne aktionslinje har til formål at reducere mængden af ulovligt indhold, der cirkulerer på nettet, og gøre en effektiv indsats mod skadevoldende adfærd på nettet. Der vil især blive sat fokus på onlinedistribution af materiale, der viser seksuelt misbrug af børn, grooming og cybermobning. De vigtigste planlagte aktioner er:

                  1.

                  Oprettelse af og oplysning om kontaktpunkter og hotlines, hvor offentligheden kan anmelde ulovligt indhold og skadevoldende adfærd på nettet.
                  Aktiviteterne skal sikre, at disse kontaktpunkter fungerer effektivt og er synlige for offentligheden, og at de er i nær forbindelse med andre aktører på nationalt plan (navnlig med politienheder, der er specialiseret i cyberkriminalitet) og samarbejder på EU plan om grænseoverskridende problemer og udveksling af bedste praksis. Kontaktpunkterne vil også give offentligheden muligheden for at få de nødvendige oplysninger om, hvordan man skal anmelde ulovligt indhold og bedømme indholdet af onlineinformationstjenester, som kan skade børns fysiske, mentale og moralske integritet.

                  2.

                  Bekæmpelse af skadevoldende adfærd på nettet, især grooming og cybermobning. Aktiviteterne har til formål at bekæmpe online grooming og cybermobning.
                  De skal gribe de tekniske, psykologiske og sociologiske aspekter af disse problemer an og fremme samarbejde og koordinering mellem de berørte parter.

                  3.

                  Tilskyndelse til brug af tekniske redskaber til bekæmpelse af ulovligt indhold og skadevoldende adfærd på nettet samt oplysning til slutbrugerne om disse teknologiers anvendelsesmuligheder.
                  Aktiviteterne skal tilskynde til design, udvikling eller tilpasning og/eller fremme af effektive teknologiredskaber til at bekæmpe ulovligt indhold og skadevoldende adfærd på nettet, navnlig sådanne redskaber, som gratis stilles til rådighed til ukompliceret almindelig brug blandt de berørte parter, og skal også tilskynde tjenesteudbydere til at fremme sikker og ansvarlig brug af forbindelser for at beskytte børn mod ulovlige og skadevoldende aktiviteter. De berørte parter skal oplyses om, at disse teknologier står til rådighed, samt om, hvorledes de anvendes korrekt. Bl.a. kunne følgende foranstaltninger overvejes:

                              a)

                              indførelse af et kvalitetsmærke for udbyderne, således at brugerne let kan se, om en bestemt udbyder er omfattet af en adfærdskodeks

                              b)

                              slutbrugeres anvendelse af filtre, som kan forhindre, at informationer, der kan krænke børns fysiske, mentale og moralske integritet, overføres gennem onlineteknologier

                              c)

                              støtte til foranstaltninger, der fremmer positivt indhold for børn

                              d)

                              tiltag med henblik på at undersøge effektiviteten af redskaber, som er udviklet i samarbejde med internetindustrien og gør det muligt for de retshåndhævende myndigheder at spore kriminelle online.

                  4.

                  Fremme af samarbejde og udveksling af oplysninger, erfaringer og bedste praksis mellem de berørte parter på nationalt og EU plan.
                  Aktiviteterne skal forbedre koordineringen mellem de parter, der er involveret i bekæmpelsen af distribution af ulovligt indhold og skadevoldende adfærd på nettet, samt fremme disse parters deltagelse og engagement. Aktiviteterne skal navnlig fremme international videndeling og udveksling af idéer mellem regeringer, retshåndhævende myndigheder, hotlines, bank-, finans- og kreditkortinstitutioner, rådgivningscentre for misbrugte børn, børnevelfærdsorganisationer og internetindustrien.

                  5.

                  Forbedring af samarbejdet på internationalt plan samt udveksling af oplysninger og erfaringer om bekæmpelse af ulovligt indhold og skadevoldende adfærd på nettet.
                  Aktiviteterne skal sigte mod at forbedre samarbejdet med tredjelande, harmonisere strategierne på internationalt plan for bekæmpelse af ulovligt indhold og skadevoldende adfærd på nettet og tilskynde til udvikling af koordinerende forbindelser mellem medlemsstaternes databaser vedrørende misbrug af børn samt af fælles strategier og arbejdsmetoder. Aktiviteterne skal navnlig sigte mod at etablere et tæt samarbejde mellem de nationale myndigheder, politiet og kontaktpunkterne. Der skal træffes foranstaltninger til oprettelse af en fælles EU database, hvor oplysninger om misbrug af børn samles, og til sikring af databasens forbindelse til Europol.

                  6.

                  Inddragelse af domænenavneregistraturer, hvor dette endnu ikke er sket, og styrkelse af eksisterende samarbejde.
                  Aktiviteterne skal under hensyn til national lovgivning supplere eksisterende aktioner ved at forbedre samarbejdet med domænenavneregistraturer i medlemsstaterne og fremme positive forbindelser med registraturer uden for EU for at muliggøre tidligere sporing af potentielt ulovligt indhold og mindske levetiden for websteder, der er kendte som udbydere af indhold med seksuelt misbrug af børn.

            3)   Sikrere forhold i onlineverdenen
      Formålet med denne aktionslinje er at bringe de berørte parter sammen med henblik på at finde midler til at gøre onlineverdenen sikrere og beskytte børn mod potentielt skadevoldende indhold. De vigtigste planlagte aktioner er:

                  1.

                  Forbedring af samarbejdet og udveksling af oplysninger, erfaringer og bedste praksis mellem de berørte parter.
                  Aktiviteterne skal sigte mod at forbedre samarbejdet, harmonisere strategierne for en sikrere onlineverden for børn og muliggøre udveksling af bedste praksis og arbejdsmetoder. Det er hensigten at skabe et åbent forum, hvor de berørte parter kan drøfte de spørgsmål, der er forbundet med at gøre onlineverdenen mere sikker og finde midler til at beskytte børn mod potentielt skadevoldende indhold på forskellige platforme.

                  2.

                  Tiltag for at tilskynde de berørte parter til at udvikle og iværksætte passende selv- og samreguleringssystemer. De berørte parter vil blive tilskyndet til at udforme og gennemføre selv- og samreguleringsinitiativer og til at tage børns sikkerhed i betragtning, når der udvikles nye teknologier og tjenester.

                  3.

                  Tiltag for at tilskynde udbydere til og bistå dem med at udvikle mærkning.
                  Aktiviteterne skal sigte mod at tilskynde internettjenesteudbyderne til og bistå dem med, som et selvreguleringsværktøj, at udvikle »børnesikkert«-mærkning til websider. De kan bl.a. omfatte undersøgelse af muligheden for at etablere et system bestående af fælles beskrivende symboler eller advarsler, der angiver alderskategori og/eller de aspekter af indholdet, der har ført til en bestemt aldersanbefaling. Dette ville hjælpe brugerne til at blive mere opmærksomme på potentielt skadeligt onlineindhold.

                  4.

                  Inddragelse af børn i indsatsen for en sikrere onlineverden.
                  Tiltagene vil have til formål at involvere børn, under lige inddragelse af piger og drenge, for at få bedre indsigt i deres synspunkter og erfaringer med hensyn til brug af onlineteknologier, og med bistand fra sagkyndige skabe sikrere forhold i onlineverdenen for børn. Denne inddragelse skal ske regelmæssigt inden for rammerne af aktiviteter som f.eks. Det Europæiske Forum for Børns Rettigheder, Forummet for Sikker Internetbrug og andre aktiviteter.

                  5.

                  Indsamling af flere oplysninger om passende midler til håndtering af skadevoldende indhold på nettet.
                  Det er målet at samle flere oplysninger, navnlig til forældre, omsorgspersoner, lærere og pædagoger, om hvor effektive og virkningsfulde redskaberne, f.eks. filtreringssystemer, til håndtering af potentielt skadevoldende indhold på nettet er, og regelmæssigt at forsyne alle brugerne med oplysninger, redskaber og applikationer, der på fyldestgørende, pædagogisk og enkel vis kan hjælpe dem til at håndtere skadevoldende indhold på forskellige platforme.

                  6.

                  Tiltag for at sikre sammenhæng mellem fremgangsmåden i den Europæiske Union og i den øvrige verden.
                  Aktiviteterne skal føre til øget samarbejde og udveksling af oplysninger, erfaringer og bedste praksis mellem de berørte parter på EU og internationalt plan.

            4)   Opbygning af en videnbase
      Denne aktionslinje går ud på at opbygge en videnbase, der kan sikre, at eksisterende og nye former for brug af onlineteknologier og de relevante risici og følger gribes an på en passende måde med henblik på, at der udformes passende tiltag for at gøre onlineverdenen sikker for alle brugere. Indholdet af denne videnbase deles med de berørte parter og formidles i alle medlemsstaterne. De vigtigste planlagte aktioner er:

                  1.

                  Tilskyndelse til en koordineret strategi for undersøgelser på relevante områder.
                  Der vil blive gjort en samordnet indsats for at bringe videnskabsfolk og eksperter, der arbejder med emnet børns sikkerhed på nettet, sammen på EU plan, stimulere internationalt samarbejde og koordinering og udarbejde ajourførte oversigter over forskning på eksisterende og nye områder.

                  2.

                  Indsamling af ajourførte oplysninger om børns brug af onlineteknologier.
                  Der vil blive iværksat tiltag for at skaffe ajourførte oplysninger om børns brug af onlineteknologier og om, hvordan de og deres forældre, omsorgspersoner, lærere og pædagoger griber både muligheder og risici an. Tiltagene vil omfatte både kvantitative og kvalitative aspekter. De vil også sigte mod at samle større viden om børns egne strategier for håndtering af risici i onlineverdenen, og vurdere, hvor effektive disse strategier er.

                  3.

                  Analyse af statistikker og tendenser i forskellige medlemsstater.
                  Der vil blive iværksat tiltag for at analysere statistikker og tendenser i forskellige medlemsstater med henblik på at gøre det muligt for medlemsstaternes retshåndhævende myndigheder og andre relevante myndigheder at formindske overlapning af igangværende bestræbelser og maksimere anvendelsen af nuværende og fremtidige ressourcer.

                  4.

                  Undersøgelser om onlineovergreb mod børn.
                  Aktiviteterne, der vil være baseret på en kønssensitiv tilgang, vil gå ud på at undersøge de tekniske, psykologiske og sociologiske aspekter af overgreb mod børn i onlineverdenen, herunder cybermobning, grooming, materiale, der viser seksuelt misbrug af børn, og nye adfærdsmønstre, der kan medføre risici for børn.

                  5.

                  Undersøgelse af effektive midler til at gøre brugen af onlineteknologier mere sikker.
                  Aktiviteterne kan blandt andet omfatte undersøgelser og forsøg med metoder og redskaber til oplysning og bevidstgørelse, vellykkede sam- og selvreguleringsordninger, undersøgelser af, hvor virkningsfulde forskellige tekniske og ikke-tekniske løsninger er, samt andre relevante aspekter.

                  6.

                  Udbygning af den eksisterende viden om virkningerne af brugen af nuværende og fremspirende teknologier på børn.
                  Aktiviteterne, der vil være baseret på en kønssensitiv tilgang, skal give en bedre indsigt i onlineteknologiers psykologiske, adfærdsmæssige og sociologiske virkninger på børn. Undersøgelserne vil omfatte virkningerne af at blive udsat for skadevoldende indhold og adfærd, grooming og cybermobning, og vil dække forskellige platforme, fra computere og mobiltelefoner til spillekonsoller og andre nye teknologier, der vokser frem.

      BILAG II
      VEJLEDENDE FORDELING AF BEVILLINGER

                              1)

                              Oplysning og bevidstgørelse af offentligheden

                  48 %

                              2)

                              Bekæmpelse af ulovligt indhold og skadevoldende onlineadfærd

                  34 %

                              3)

                              Sikrere forhold i onlineverdenen

                  10 %

                              4)

                              Opbygning af en videnbase

                  8 %

      BILAG III
      METODER TIL GENNEMFØRELSE AF PROGRAMMET
      1)   Kommissionen gennemfører programmet i overensstemmelse med det tekniske indhold, der er beskrevet i bilag I.
      2)   Programmet gennemføres ved hjælp af aktioner, der omfatter:
      A.   Aktioner med omkostningsdeling

                  1.

                  Pilotprojekter og tiltag vedrørende bedste praksis; ad-hoc-projekter inden for områder af relevans for programmet, herunder projekter, der demonstrerer bedste praksis eller indebærer innovativ brug af eksisterende teknologi.

                  2.

                  Netværk og nationale aktioner, der bringer en bred vifte af berørte parter sammen med henblik på at sikre en indsats over hele Europa samt at fremme koordineringsaktiviteter og videnoverførsel.

                  3.

                  Undersøgelser over hele Europa, gennemført på et sammenligneligt grundlag, af, hvordan voksne og børn bruger onlineteknologier, de hermed forbundne risici for børn og virkningerne af skadevoldende fremgangsmåder på børn samt adfærdsmæssige og psykologiske aspekter med særlig vægt på seksuelt misbrug af børn i forbindelse med brug af onlineteknologier, undersøgelse af, hvilke risikosituationer der kan opstå fremover som følge af ændrede adfærdsmønstre og den teknologiske udvikling, mv.

                  4.

                  Projekter vedrørende indførelse af teknologi.

            B.   Ledsageforanstaltninger
      Ledsageforanstaltninger bidrager til gennemførelsen af programmet eller til forberedelse af fremtidige aktiviteter.

                  1.

                  Benchmarking og opinionsundersøgelser, der gennemføres efter en metode, som sikrer at resultaterne er sammenlignelige, med det formål at fremskaffe pålidelige data om sikker brug af onlineteknologier for alle medlemsstater.

                  2.

                  Teknisk vurdering af teknologier, såsom filtrering, der har til formål at gøre brug af internettet og nye onlineteknologier mere sikker.

                  3.

                  Undersøgelser til støtte for programmet og dets aktioner.

                  4.

                  Udveksling af information gennem konferencer, seminarer, workshops eller andre møder samt forvaltning af grupper (»klynger«) af aktiviteter.

                  5.

                  Formidling, informations- og kommunikationsaktiviteter.

            3)   I henhold til artikel 2, stk. 2, kan internationale organisationer og juridiske personer hjemmehørende i tredjelande deltage i aktioner med omkostningsdeling, med eller uden støtte fra Fællesskabet, på følgende betingelser:

                  a)

                  Aktionen skal høre under et af indsatsområderne for det internationale samarbejde, der fastlægges i arbejdsprogrammet. Disse indsatsområder kan fastlægges ud fra tematiske og/eller geografiske kriterier.

                  b)

                  Arbejdsprogrammet kan fastlægge yderligere kriterier og betingelser, som internationale organisationer og juridiske personer hjemmehørende i tredjelande skal opfylde for at kunne modtage støtte fra Fællesskabet.


Avis juridique important

|

31980D0180

80/180/EØF: Rådets afgørelse af 20. december 1979 om indgåelse af overenskomsten mellem Det europæiske økonomiske Fællesskab og Østrig, der er forhandlet i henhold til artikel XXVIII i GATT, vedrørende visse varer fra levnedsmiddelindustrien

EF-Tidende nr. L 039 af 15/02/1980 s. 0036 - 0036 den græske specialudgave: Kapitel 11 bind 18 s. 0033

++++  RAADETS AFGOERELSE  af 20 . december 1979  om indgaaelse af overenskomsten mellem Det europaeiske oekonomiske Faellesskab og Oestrig der er forhandlet i henhold til artikel XXVIII i GATT , vedroerende visse varer fra levnedsmiddelindustrien   ( 80/180/EOEF )  RAADET FOR DE EUROPAEISKE FAELLESSKABER HAR -  under henvisning til traktaten om oprettelse af Det europaeiske oekonomiske Faellesskab , saerlig artikel 113 ,  under henvisning til henstilling fra Kommissionen , og  ud fra foelgende betragtninger :  Oestrig har under henvisning til artikel XXVIII i Den almindelige Overenskomst om Told og Udenrigshandel  ( GATT ) meddelt , at det har til hensigt at traekke toldindroemmelserne tilbage for visse varer , hvis hovedleverandoer er Det europaeiske oekonomiske Faellesskab ;  Kommissionen har foert forhandlinger med Oestrig i henhold til artikel XXVIII i GATT ; den er naaet frem til en tilfredsstillende overenskomst med dette land -  TRUFFET FOELGENDE AFGOERELSE :  Artikel 1  Overenskomsten mellem Det europaeiske oekonomiske Faellesskab og Oestrig , der er forhandlet i henhold til artikel XXVIII i GATT , vedroerende visse varer fra levnedsmiddelindustrien godkendes herved paa Faellesskabets vegne .  Teksten til overenskomsten er knyttet som bilag til denne afgoerelse .  Artikel 2  Formanden for Raadet bemyndiges til at udpege den person , der er befoejet til at undertegne overenskomsten med bindende virkning for Faellesskabet .  Artikel 3  Resultatet af forhandlingerne notificeres de kontraherende parter i Den almindelige Overenskomst om Told og Udenrigshandel .  Udfaerdiget i Bruxelles , den 20 . december 1979 .  Paa Raadets vegne  J . TUNNEY  Formand  BILAG  OVERENSKOMST  mellem Det europaeiske oekonomiske Faellesskab og Oestrig , der er forhandlet i henhold til artikel XXVIII i GATT , vedroerende visse varer fra levnedsmiddelindustrien  Oestrigs delegation og delegationen fra Kommissionen for De europaeiske Faellesskaber har afsluttet deres forhandlinger i henhold til artikel XXVIII om aendring eller tilbagetraekning af de i liste XXXII-Oestrig fastsatte indroemmelser som anfoert i vedlagte rapport .  Genève , den 2 . oktober 1979   ( med forbehold af ratifikation )  For Oestrigs delegation  For delegationen fra Kommissionen for De europaeiske Faellesskaber  RESULTATER AF FORHANDLINGER I HENHOLD TIL ARTIKEL XXVIII OM AENDRING ELLER TILBAGETRAEKNING AF INDROEMMELSER I LISTE XXXII-OESTRIG  AENDRINGER I LISTE XXXII-OESTRIG  A . Indroemmelser , der skal traekkes tilbage  aa ) Oprindeligt forhandlet i henhold til Geneve-protokollen ( 1967 )  Pos . * Varebeskrivelse * Bundne toldsatser i den gaeldende liste *   * * % af vaerdi eller schilling pr . 100 kg *  ex 07.02 * Kartofler ( ogsaa kogte ) , frosne * 20 % *  19.02 * Maltekstrakt ; naeringsmidler til boern , til diaetisk brug eller til madlavning , fremstillet af mel , stivelse eller maltekstrakt , ogsaa med indhold af kakao , nar dette udgoer mindre end 50 vaegtprocent : * *   * B . Andre varer : * *   * 1 . Naeringsmidler pa basis af maelk eller aeg * 27 % *   * 2 . I andre tilfaelde * 29 % dog mindst 280 sch . pr . 100 kg *  Pos . * Varebeskrivelse * Bundne toldstater i den gaeldende liste *  19.05 * Varer fremstillet ved ekspandering eller ristning af korn eller kornprodukter ( f.eks . puffed rice , corn flakes o.lign ) . * 20 % *  20.02 * Groensager , tilberededt eller konserveret paa anden maade end i eddike eller eddikesyre : * *   * A . I hermetisk tillukkede beholdere af bruttovaegt paa 15 kg og derunder : * *   * 5 . Andre varer : * *   * ex b ) Kartofler * 370 sch . *  21.07 * Tilberedte naeringsmidler , ikke andetsteds tariferet : * *   * B . Andre varer , undtagen * *   * - sirup og andre sukkeroploesninger tilsat smagsstoffer eller farvestoffer * *   * - ekstrakter blandet med andre stoffer med henblik paa fremstillingen af foderstoffer * 30 % dog mindst 280 sch . pr . 100 kg *  ex 22.02 * Limonader , ogsaa kulsyreholdige , og andre ikke alkoholholdige drikkevarer , undtagen frugt - og groensagssafter henhoerende under pos . 20.07 ; undtagen varer paa basis af maelk * 22 % *  23.03 * Roeaffald , bagasse og andre restprodukter fra sukkerfremstilling ; mask , baerme og andre restprodukter fra oel - og alkoholfremstilling ; restprodukter fra stivelsesfremstilling og lignende restprodukter : * *   * B . Andre varer * fri *  bb ) Oprindeligt forhandlet i henhold til Torquay-listerne  Pos . * Varebeskrivelse * Bunde toldsatser i den gaeldende liste *   * * % af vaerdi eller schilling pr . 100 kg *  ex 19.08 * A . Kiks , tilsat sukker * 980 sch . *   * B . Kiks , ikke tilsat sukker * 770 sch . *  C . Nedsaettelse eller aendring af bundne toldsatser i gaeldende lister  Pos . * Varebeskrivelse * Bundne toldsatser i den gaeldende liste * Nye bundne toldsatser *   * * % af vaerdi eller schilling pr . 100 kg *  % af vaerdi eller schilling pr . 100 kg *  09.01 * Kaffe , raa eller braendt , ogsaa coffeinfri ; skaller og hinder af kaffe ; kaffeerstatning med indhold af kaffe , uanset blandingsforholdet : * * *   * B . Braendt kaffe * 30 % * 15 % *  18.04 * Kakaosmoer * 8 % * 5 % *  20.02 * Groensager , tilberedt eller konserveret paa anden maade end i eddike eller eddikesyre : * * *   * A . I hermetisk tillukkede beholdere af bruttovaegt paa 15 kg og derunder : * * *   * 5 . Andre varer : * * *   * ex b ) Kartofler * - * 10 % + ve *  21.02 * Ekstrakter , essenser og koncentrater af kaffe , te eller maté samt varer fremstillet paa basis af saadanne ekstrakter , essenser og koncentrater ; braendt cikorie og andre braendte kaffeerstatninger samt ekstrakter , essenser og koncentrater deraf : * * *   * A . Ekstrakter af kaffe , i fast form * 24 % * 12 % *  Bemaerkning :  Forkortelsen " ve " angiver , at Oestrig forbeholder sig ret til yderligere af opkraeve et variablet element , der fra tid til anden fastsaettes i henhold til landets bestemmelser om varer forarbejdet paa basis af landbrugsprodukter  D . Nye indroemmelser for positioner , der ikke findes i gaeldende lister  Pos . * Varebeskrivelse * Bundne toldsatser i den gaeldende liste * Nye bundne toldsatser *   * * % af vaerdi eller schilling pr . 100 kg *  % af vaerdi eller schilling pr . 100 kg *  ex 23.07 * Varer henhoerende under denne position  ( foderstoffer med tilsaetning af melasse eller sukker ; andet tilberedt dyrefoder ) inden for et aarligt kontingent paa 5 200 t , undtagen : * * *   * - " fish solubles " og " whale solubles " * * *   * - varer med et samlet sukkerindhold , udtrykt som invertsukker , paa 40 vaegtprocent og derover , eller med et stivelsesindhold , der bestemmes efter Ewers modificerede polarimetriske metode , paa 40 vaegtprocent og derover , eller med et lactoseindhold paa 2 vaegtprocent og derover * 30 % * 15 % *   * Kontingentaret begynde den 1 . januar hver ar . * *


title: Rådets Afgørelse af 29. april 1974 om afløsning af et medlem af Det rådgivende Udvalg for Euratom's Forsyningsagentur

text:
Nr. L 139 / 22                             De Europæiske Fællesskabers Tidende                           22. 5 . 74
                                                                 II
                                 (Retsakter hvis offentliggørelse ikke er obligatorisk)
                                                             RÅD
                                                   RÅDETS AFGØRELSE
                                                         af 29. april 1974
              om afløsning af et medlem af Det rådgivende Udvalg for Euratom's Forsynings
                                                              agentur
                                                         (74/252/ Euratom)
              RÅDETS FOR DE EUROPÆISKE FÆLLESSKABER HAR —
              under henvisning til vedtægterne for Euratom's Forsyningsagentur ('), ændret ved Rådets
              afgørelse 73/45/Euratom (2), særlig artikel X,
             under henvisning til Rådets afgørelse af 21 . november 1972 om fornyelse af medlem
              merne af Det rådgivende Udvalg for Euratom's Forsyningsagentur,
              under henvisning til udtalelse fra Kommissionen, og
             ud fra følgende betragtning ;
              En medlemsplads i Det rådgivende Udvalg for Euratom's Forsyningsagentur er blevet le
             dig som følge af hr. Jean Stolz's udtræden, og den franske regering har foreslået hr. André
              Peltier som hans efterfølger —
             VEDTAGET FØLGENDE AFGØRELSE :
                                                             Artikel 1
              Hr. André Peltier udnævnes til medlem af Det rådgivende Udvalg for Euratom's Forsy
              ningsagentur som efterfølger for udtrædende medlem hr. Jean Stolz for resten af dennes
              mandatperiode , dvs. indtil den 31 . december 1974.
                                                             Artikel 2
              Denne udnævnelse får virkning fra den dato, på hvilken Rådet modtager meddelelse om,
              at hr. André Peltier har taget imod udnævnelsen .
              Udfærdiget i Luxembourg, den 29 . april 1974.
                                                                           På Rådets vegne
                                                                              J. ERTL
                                                                              Formand
             (') EFT nr. 27 af 6. 12. 1958, s. 534/58 .
             (2 ) EFT nr. L 83 af 30 . 3 . 1973, s. 20 .


title: 2014/50/EU: Rådets afgørelse af 20. januar 2014 om fornyelse af aftalen om videnskabeligt og teknologisk samarbejde mellem Det Europæiske Fællesskab og regeringen for Den Russiske Føderation

text:
               1.2.2014

               DA

               Den Europæiske Unions Tidende

               L 32/1

      RÅDETS AFGØRELSE

   af 20. januar 2014
   om fornyelse af aftalen om videnskabeligt og teknologisk samarbejde mellem Det Europæiske Fællesskab og regeringen for Den Russiske Føderation
   (2014/50/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 186 sammenholdt med artikel 218, stk. 6, litra a), nr. v),
   under henvisning til forslag fra Europa-Kommissionen,
   under henvisning til godkendelse fra Europa-Parlamentet (1), og
   ud fra følgende betragtninger:

               (1)

               Ved afgørelse 2000/742/EF (2) godkendte Rådet indgåelsen af aftalen om videnskabeligt og teknologisk samarbejde mellem Det Europæiske Fællesskab og regeringen for Den Russiske Føderation (»aftalen«).

               (2)

               I aftalens artikel 12, litra b), fastsættes det navnlig, at aftalen kan fornys for yderligere femårsperioder ved fælles overenskomst mellem parterne. Rådet godkendte senest fornyelsen af aftalen for yderligere en femårsperiode ved afgørelse 2009/313/EF (3).

               (3)

               Efter en fælles gennemgang af aftalen tog begge parter henstillingen fra uafhængige eksperter om, at den eksisterende aftale bør fornys for en ny femårsperiode, til efterretning.

               (4)

               Aftalens parter mener, at en fornyelse af aftalen ville være i begges interesse.

               (5)

               Den fornyede aftale vil indholdsmæssigt være identisk med den aftale, der udløber den 20. februar 2014.

               (6)

               Som en følge af Lissabontraktatens ikrafttræden den 1. december 2009 er Den Europæiske Union trådt i stedet for og har efterfulgt Det Europæiske Fællesskab.

               (7)

               Fornyelsen af aftalen bør godkendes på Den Europæiske Unions vegne —

         VEDTAGET DENNE AFGØRELSE:
   Artikel 1
   Fornyelsen af aftalen om videnskabeligt og teknologisk samarbejde mellem Det Europæiske Fællesskab og regeringen for Den Russiske Føderation for yderligere en femårsperiode, godkendes herved på vegne af Den Europæiske Union.
   Artikel 2
   Formanden for Rådet meddeler på Unionens vegne regeringen i Den Russiske Føderation, at Unionen har afsluttet de interne procedurer, som er nødvendige for fornyelsen af aftalen i overensstemmelse med aftalens artikel 12, litra b).
   Artikel 3
   Formanden for Rådet afgiver på Unionens vegne følgende meddelelse:

      »Som følge af Lissabontraktatens ikrafttræden den 1. december 2009 er Den Europæiske Union trådt i stedet for og har efterfulgt Det Europæiske Fællesskab, og fra den dato udøver den alle Det Europæiske Fællesskabs rettigheder og påtager sig alle dets forpligtelser. Henvisninger i aftalen til »Det Europæiske Fællesskab« gælder i givet fald som henvisninger til »Den Europæiske Union« «.

   Artikel 4
   Denne afgørelse træder i kraft på dagen for vedtagelsen.

      Udfærdiget i Bruxelles, den 20. januar 2014.

            På Rådets vegne

         C. ASHTON

            Formand

      (1)  Endnu ikke offentliggjort i EUT.

      (2)  Rådets afgørelse 2000/742/EF af 16. november 2000 om indgåelse af aftalen om videnskabeligt og teknologisk samarbejde mellem Det Europæiske Fællesskab og regeringen for Den Russiske Føderation (EFT L 299 af 28.11.2000, s. 14).

      (3)  Rådets afgørelse 2009/313/EF af 30. marts 2009 om fornyelse af aftalen om videnskabeligt og teknologisk samarbejde mellem Det Europæiske Fællesskab og regeringen for Den Russiske Føderation (EUT L 92, 4.4.2009, s. 3).


title: Europa-Parlamentets afgørelse (EU) 2017/1647 af 27. april 2017 om afslutning af regnskaberne for Det Europæiske Politiakademi (nu Den Europæiske Unions Agentur for Uddannelse inden for Retshåndhævelse) (Cepol) for regnskabsåret 2015

text:
               29.9.2017

               DA

               Den Europæiske Unions Tidende

               L 252/186

         EUROPA-PARLAMENTETS AFGØRELSE (EU) 2017/1647
   af 27. april 2017
   om afslutning af regnskaberne for Det Europæiske Politiakademi (nu Den Europæiske Unions Agentur for Uddannelse inden for Retshåndhævelse) (Cepol) for regnskabsåret 2015
   EUROPA-PARLAMENTET,

               —

               der henviser til det endelige årsregnskab for Det Europæiske Politiakademi for regnskabsåret 2015,

               —

               der henviser til Revisionsrettens beretning om årsregnskabet for Det Europæiske Politiakademi for regnskabsåret 2015 med akademiets svar (1),

               —

               der henviser til Revisionsrettens erklæring (2) for regnskabsåret 2015 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

               —

               der henviser til Rådets henstilling af 21. februar 2017 om decharge til akademiet for gennemførelsen af budgettet for regnskabsåret 2015 (05873/2017 — C8-0064/2017),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

               —

               der henviser til Rådets afgørelse 2005/681/RIA af 20. september 2005 om oprettelse af Det Europæiske Politiakademi (Cepol) og om ophævelse af afgørelse 2000/820/RIA (4), særlig artikel 16,

               —

               der henviser til Europa-Parlamentets og Rådets forordning (EU) 2015/2219 af 25. november 2015 om Den Europæiske Unions Agentur for Uddannelse inden for Retshåndhævelse (Cepol) og om erstatning og ophævelse af Rådets afgørelse 2005/681/RIA (5), særlig artikel 20,

               —

               der henviser til Kommissionens delegerede forordning (EU) nr. 1271/2013 af 30. september 2013 om rammefinansforordningen for de organer, der er omhandlet i artikel 208 i Europa-Parlamentets og Rådets forordning (EU, Euratom) nr. 966/2012 (6), særlig artikel 108,

               —

               der henviser til forretningsordenens artikel 94 og bilag IV,

               —

               der henviser til betænkning fra Budgetkontroludvalget og udtalelse fra Udvalget om Borgernes Rettigheder og Retlige og Indre Anliggender (A8-0081/2017),

               1.

               godkender afslutningen af regnskaberne for Det Europæiske Politiakademi for regnskabsåret 2015;

               2.

               pålægger sin formand at sende denne afgørelse til den administrerende direktør for Den Europæiske Unions Agentur for Uddannelse inden for Retshåndhævelse, Rådet, Kommissionen og Revisionsretten og drage omsorg for, at den offentliggøres i Den Europæiske Unions Tidende (L-udgaven).

         Antonio TAJANI

            Formand

         Klaus WELLE

            Generalsekretær

      (1)  EUT C 449 af 1.12.2016, s. 36.

      (2)  Se fodnote 1.

      (3)  EUT L 298 af 26.10.2012, s. 1.

      (4)  EUT L 256 af 1.10.2005, s. 63.

      (5)  EUT L 319 af 4.12.2015, s. 1

      (6)  EUT L 328 af 7.12.2013, s. 42.


title: Rådets afgørelse (EU) 2015/1294 af 20. juli 2015 om indgåelse på Den Europæiske Unions og dens medlemsstater vegne af tillægsprotokollen til aftalen om handel, udvikling og samarbejde mellem Det Europæiske Fællesskab og dets medlemsstater på den ene side og Den Sydafrikanske Republik på den anden side for at tage hensyn til Republikken Kroatiens tiltrædelse af Den Europæiske Union

text:
               29.7.2015

               DA

               Den Europæiske Unions Tidende

               L 199/6

         RÅDETS AFGØRELSE (EU) 2015/1294
   af 20. juli 2015
   om indgåelse på Den Europæiske Unions og dens medlemsstater vegne af tillægsprotokollen til aftalen om handel, udvikling og samarbejde mellem Det Europæiske Fællesskab og dets medlemsstater på den ene side og Den Sydafrikanske Republik på den anden side for at tage hensyn til Republikken Kroatiens tiltrædelse af Den Europæiske Union
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 217 sammenholdt med artikel 218, stk. 6,
   under henvisning til akten om Kroatiens tiltrædelsesvilkår, særlig artikel 6, stk. 2, andet afsnit,
   under henvisning til forslag fra Europa-Kommissionen,
   under henvisning til godkendelse fra Europa-Parlamentet, og
   ud fra følgende betragtninger:

               (1)

               I overensstemmelse med Rådets afgørelse (EU) 2015/733 (1) er tillægsprotokollen til aftalen om handel, udvikling og samarbejde mellem Det Europæiske Fællesskab og dets medlemsstater på den ene side og Den Sydafrikanske Republik på den anden side (2) for at tage hensyn til Republikken Kroatiens tiltrædelse af Den Europæiske Union (»protokollen«) blevet undertegnet under forbehold af dens indgåelse.

               (2)

               Protokollen bør godkendes —

         VEDTAGET DENNE AFGØRELSE:
   Artikel 1
   Tillægsprotokollen til aftalen om handel, udvikling og samarbejde mellem Det Europæiske Fællesskab og dets medlemsstater på den ene side og Den Sydafrikanske Republik på den anden side for at tage hensyn til Republikken Kroatiens tiltrædelse af Den Europæiske Union (3) godkendes herved på Unionens og dens medlemsstater vegne.
   Artikel 2
   Formanden for Rådet bemyndiges hermed til at udpege den eller de personer, der på Unionens og dens medlemsstaters vegne er beføjet til at foranstalte den i protokollens artikel 6, stk. 2 (4), omhandlede notifikation.
   Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 20. juli 2015.

            På Rådets vegne

         F. MOGHERINI

            Formand

      (1)  Rådets afgørelse (EU) 2015/733 af 9. oktober 2014 om undertegnelse på Den Europæiske Unions og dens medlemsstaters vegne og om midlertidig anvendelse af tillægsprotokollen til aftalen om handel, udvikling og samarbejde mellem Det Europæiske Fællesskab og dets medlemsstater på den ene side og Den Sydafrikanske Republik på den anden side for at tage hensyn til Republikken Kroatiens tiltrædelse af Den Europæiske Union (EUT L 117 af 8.5.2015, s. 1).

      (2)  Teksten til aftalen er offentliggjort i EFT L 311 af 4.12.1999, s. 3.

      (3)  Teksten til protokollen er offentliggjort i EUT L 117 af 8.5.2015, s. 3, sammen med afgørelsen om undertegnelse.

      (4)  Datoen for protokollens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.


title: Rådets Afgørelse af 9. november 1973 om indgåelse af aftalen mellem Det europæiske økonomiske Fællesskab og Den demokratiske republik Sudan om levering af blød hvede som fødevarehjælp

text:
Nr. L 23 /46                            De Europæiske Fællesskabers Tidende                               28 . 1 . 74
                                               RÅDETS AFGØRELSE
                                                 af 9 . november 1973
             om indgåelse af aftalen mellem Det europæiske økonomiske Fællesskab og Den
               demokratiske republik Sudan om levering af blød hvede som fødevarehjælp
                                                       (74/28 /EØF)
             RÅDET FOR DE EUROPÆISKE FÆLLESSKABER HAR
             under henvisning til traktaten om oprettelse af Det europæiske økonomiske Fællesskab,
             særlig artiklerne 113 , 114 og 228 ,
             under henvisning til henstilling fra Kommissionen, og
             ud fra følgende betragtninger :
             Det europæiske økonomiske Fællesskab har afgivet en erklæring om foreløbig gennemfø
             relse af konventionen om fødevarehjælp af 1971 ; denne konvention finder anvendelse fra
             den 1 . juli 1971 ;
             Den demokratiske republik Sudan har ved telegram af den 30 . marts 1973 fremsat en
             anmodning om fødevarehjælp ;
             i betragtning af forsyningssituationen i Sudan med hensyn til korn bør der tildeles dette
             land 5 000 tons blød hvede, inden for rammerne af Fællesskabets program for fødevare
             hjælp for 1972/ 1973 ,
             TRUFFET FØLGENDE AFGØRELSE :
                                                         Artikel 1
             På Fællesskabets vegne indgås aftalen mellem Det europæiske økonomiske Fællesskab og
             Den demokratiske republik Sudan om levering af blød hvede som fødevarehjælp, hvis
             tekst er bilagt denne afgørelse .
                                                         A rtikel 2
             Formanden for Rådet bemyndiges til at udpege de personer, som har fuldmagt til at un
             derskrive aftalen, og til at overdrage dem de nødvendige beføjelser til at forpligte Fælles
             skabet .
             Udfærdiget i Bruxelles, den 9 . november 1973 .
                                                                       På Rådets vegne
                                                                       Per HÆKKERUP
                                                                           Formand


Avis juridique important

|

31998D0672

98/672/EF: Rådets afgørelse af 20. april 1998 om indgåelse af aftalerne i form af brevveksling mellem Det Europæiske Fællesskab og på den ene side Barbados, Belize, Republikken Congo, Republikken Côte d'Ivoire, Fiji, Den Kooperative Republik Guyana, Jamaica, Republikken Kenya, Republikken Madagaskar, Republikken Malawi, Republikken Mauritius, Saint Christopher og Nevis, Republikken Surinam, Kongeriget Swaziland, Den Forenede Republik Tanzania, Republikken Trinidad og Tobago, Republikken Uganda, Republikken Zambia og Republikken Zimbabwe og på den anden side Republikken Indien om garanterede priser for rørsukker i leveringsperioden 1997/1998

EF-Tidende nr. L 317 af 26/11/1998 s. 0027 - 0028

RÅDETS AFGØRELSE af 20. april 1998 om indgåelse af aftalerne i form af brevveksling mellem Det Europæiske Fællesskab og på den ene side Barbados, Belize, Republikken Congo, Republikken Côte d'Ivoire, Fiji, Den Kooperative Republik Guyana, Jamaica, Republikken Kenya, Republikken Madagaskar, Republikken Malawi, Republikken Mauritius, Saint Christopher og Nevis, Republikken Surinam, Kongeriget Swaziland, Den Forenede Republik Tanzania, Republikken Trinidad og Tobago, Republikken Uganda, Republikken Zambia og Republikken Zimbabwe og på den anden side Republikken Indien om garanterede priser for rørsukker i leveringsperioden 1997/1998 (98/672/EF) RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Økonomiske Fællesskab, særlig artikel 113 sammenholdt med artikel 228, stk. 2, første punktum,under henvisning til forslag fra Kommissionen, ogud fra følgende betragtninger:I henhold til artikel 1, stk. 2, i protokol nr. 8 om AVS-sukker (1), der er knyttet som bilag til fjerde AVS-EF Lomé-konvention, og i aftalen mellem Det Europæiske Økonomiske Fællesskab og Republikken Indien om rørsukker (2), finder gennemførelsen af nævnte protokol og aftale sted som led i forvaltningen af den fælles markedsordning for sukker;aftalerne i form af brevveksling mellem Fællesskabet og på den ene side de i protokollen nævnte stater og på den anden side Republikken Indien om garanterede priser for rørsukker i leveringsperioden 1997/1998 bør godkendes -TRUFFET FØLGENDE AFGØRELSE:Artikel 1 Aftalerne i form af brevveksling mellem Det Europæiske Fællesskab og på den ene side Barbados, Belize, Republikken Congo, Republikken Côte d'Ivoire, Fiji, Den Kooperative Republik Guyana, Jamaica, Republikken Kenya, Republikken Madagaskar, Republikken Malawi, Republikken Mauritius, Saint Christopher og Nevis, Republikken Surinam, Kongeriget Swaziland, Den Forenede Republik Tanzania, Republikken Trinidad og Tobago, Republikken Uganda, Republikken Zambia og Republikken Zimbabwe og på den anden side Republikken Indien om garanterede priser for rørsukker i leveringsperioden 1997/1998 godkendes herved på Fællesskabets vegne.Teksterne til aftalerne er knyttet til denne afgørelse.Artikel 2 Formanden for Rådet bemyndiges til at udpege den person, der er beføjet til at undertegne de i artikel 1 omhandlede aftaler med bindende virkning for Fællesskabet.Artikel 3 Denne afgørelse offentliggøres i De Europæiske Fællesskabers Tidende.Udfærdiget i Luxembourg, den 20. april 1998.På Rådets vegneJ. CUNNINGHAMFormand(1) EFT L 229 af 17. 8. 1991, s. 216.(2) EFT L 190 af 22. 7. 1975, s. 35.